Man van Durban het glo Kaapstad-bendes bewapen | Maroela Media
Die direktoraat vir prioriteitsmisdaadondersoeke (die Valke) se nasionale buro vir onwettige vuurwapenbeheer en prioriteits- gewelddadige misdaad (NBIFCPVC) van Kaapstad, saam met 'n spesiale taakspan van Durban, misdaadintelligensie en metropolisie, het Vrydag 'n vuurwapenhandelaar in hegtenis geneem wat glo vuurwapens aan bendes in Kaapstad verskaf het.
Zinzi Hani, woordvoerder van die Valke, het in 'n verklaring gesê die 41-jarige eienaar van 'n vuurwapenwinkel word verbind met die verskaffing van vuurwapens deur 'n afsonderlike ondersoek en staan tereg op verskeie aanklagte. "Die man word glo verbind aan die onwettige verskaffing van vuurwapens deur sy handelaarskap aan bendes in die Wes-Kaap. Hy staan tereg op verskeie aanklagte, waaronder moord, poging tot moord, bedrog, oortreding van die Wet op Vuurwapenbeheer en oortreding van die Wet op die Voorkoming van Georganiseerde Misdaad."
Sy het gesê die span, onder leiding van die Valke, het in George beslag gelê op 17 onwettige vuurwapens wat van Johannesburg af vervoer is. 'n Verdere ondersoek het onthul dat die vuurwapens bestem was vir bendes in Kaapstad.
Daar is op nog 44 vuurwapens beslag gelê uit die verdagte se onderneming.
"'n Forensiese ondersoek verbind van dié wapens met kriminele bedrywighede wat strek van moord tot poging tot moord."
Die man sal na verwagting Maandag in die Worcester-landdroshof verskyn.
Mknister Cele is stil. Maklik om wettige vuurwapen eienaars te pntwapen
Dis goeie nuus maar ongelukkig maak dit net n vakature oop vir die volgende een om dieselfde te doen… Nietemin, knap